Koordinatės: 48°52′19″ š. pl. 20°17′41″ r. ilg.﻿ / ﻿48.87194°š. pl. 20.29472°r. ilg.﻿ / 48.87194; 20.29472

Dobšino ledo urvas
Prie įėjimo
**Dobšino ledo urvas** (svk. *Dobšinská ľadová jaskyňa*) – vienas didžiausių ledo urvų pasaulyje, kalnų karstinis darinys rytų Slovakijoje, valstybiniame Slovakijos Rojaus nacionaliniame parke, UNESCO pasaulio paveldo objektas. Užima 56,651 ha plotą, buferinės zonos plotas – 86,797 ha.

Istorija
--------

Ledo urvas
Urvas oficialiai atrastas 1871 m. kada į žemutinę urvo dalį pirmą kartą nusileido kalnų inžinierius Eugene Ruffini. 1871 m. urvas buvo atidarytas turistų lankymui. Čia 1887 m. buvo įrengtas pirmasis pasaulyje požemių elektrinis apšvietimas, kurio pagalba ne tik apžiūrimas objektas, bet ir sukuriami įspūdingi šviesos efektai. Nuo 1995 m. urvas įtrauktas į UNESCO pasaulio paveldo objektų sąrašą (pagal kriterijų VIII) .

Aprašymas
---------

Urvas susidarė dėl požeminio vandens veiklos, kuris klinčių kloduose ištirpino didžiules tuštumas. Ledo masė kasmet pasipildo dėl natūralaus patalpos atšalimo žiemą, kada šaltas oras patenka pro aukščiau esantį įėjimą ir atšaldo žemiau esančias sienas. Urvuose net vasarą stūkso nenutirpę dideli ledų masyvai, užšalę stalaktitai, stalagmitai, vandens kriokliai. 

Urvas yra apie 130 m aukštyje virš Hnileco upės lygio. Įėjimas į jį yra šiauriniame Dučos kalno šlaite, 970 m virš jūros lygio. Nuo šios vietos urvas staigiai leidžiasi žemyn. Ledo storis urve siekia iki 25 m, o jo tūris yra apie 125 000 m³, 1 388 m ilgio. 475 m ilgio urvo atkarpa atvira lankytojams. Didžiausia ola yra 120 m ilgio, skliautų aukštis 12 m, grindis dengia 26,5 m storio ledo sluoksnis. Ledinės urvo grindys daugelyje vietų visiškai lygios kaip čiuožykloje. Viduje laikosi pastovi nuo 0 °C iki -1 °C temperatūra, kokia bebūtų oro temperatūra olos išorėje: vasarą šiltas oras negali leistis žemyn į urvą, o žiemą šaltas šiaurės vėjas sulaiko aukštyn iš olos besiveržiantį šiltesnį orą.

Nuorodos
--------

|  |  |
| --- | --- |
|  | **Vikiteka: Dobšino ledo urvas** – vaizdinė ir garsinė medžiaga  |

* Fotogalerija
* Apie Dobšinos ledo urvą *slovakia.travel* svetainėje Archyvuota kopija 2007-10-06 iš Wayback Machine projekto.
* Kelionė po Dobšinos ledo urvą[neveikianti nuoroda]

|  |  |
| --- | --- |
| UNESCO vėliava | UNESCO pasaulio paveldasObjekto nr. 725  (anglų k.) • (prancūzų k.) |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| Ž • A • R Pasaulio paveldo objektai Slovakijoje |
| --- |
|  |
| Materialusis | 
Levoča, Spišo pilis ir susiję kultūros paminklai (1993) · Banska Štiavnicos istorinis miestas ir apylinkių techniniai paminklai (1993) · Vlkolinecas (1993) · Agteleko karsto ir Slovakijos karsto urvai (1995, kartu su Vengrija) · Bardejovo miesto apsaugos rezervatas (2000) · Karpatų ir kitų Europos regionų pirmykščiai bukų miškai (2007, kartu su 19 kitų valstybių) · Slovakijos Karpatų medinės bažnyčios (2008) · Romos imperijos ribos, Dunojaus limai (2021, kartu su Austrija ir Vokietija) | Slovakijos vėliavaSlovakijos vėliava |
|  |
|  Nematerialusis | 
Fujara ir jos muzika (2008) · Dūdmaišio kultūra (2015) · Čekijos ir Slovakijos lėlių teatras (2016, kartu su Čekija) · Horehronijės daugiabalsis dainavimas (2017) · Europos indigo dažyba (2018, kartu su 4 kitomis valstybėmis) · Drotarstvo - menas iš vielučių (2019) · Lipizanerių veislės žirgų veisimo tradicijos (2022, kartu su 7 kitomis valstybėmis) |

 |